गैजेट डेस्क। इंडियन स्मार्टफोन मेकर Xolo (जोलो) ने अपना एक और स्मार्टफोन जोलो ब्लैक लॉन्च कर दिया है। इसकी कीमत 11,999 रुपए है। ये हैंडसेट एक्सक्लूसिव तौर से स्नैपडील पर उपलब्ध होगा। यूजर्स अपने लिए ये हैंडसेट आज (23 दिसंबर) रात 8 बजे से रजिस्टर करा सकते हैं। इसकी पहली फ्लैश सेल 29 दिसंबर को की जाएगी।
क्या हैं फीचर्स-
जोलो ब्लैक में 5.5 इंच का फुल HD IPC डिस्प्ले है। ये हैंडसेट कंपनी के Hive यूजर इंटरफेस पर काम करता है जो एंड्रॉइड के 5.0 लॉलीपॉप ऑपरेटिंग सिस्टम पर बेस्ड है। इसके अलावा इसमें 1.5 GHz का ऑक्टा-कोर स्नैपड्रैगन 615 प्रोसेसर है। इसमें 3GB रैम है।
स्टोरेज की बात की जाए तो ये फोन 16GB इंटरनल मेमोरी के साथ आता है। इसमें माइक्रो एसडी स्लॉट है जिसकी मदद से 32 GB तक मेमोरी बढ़ाई जा सकती है। ये हैंडसेट 13 मेगापिक्सल रियर और 5 मेगापिक्सल फ्रंट कैमरा के साथ आता है। कनेक्टिविटी के लिए इसमें 2G, 3G, 4G, वाई-फाई, ब्लूटूथ और माइक्रो USB जैसे फीचर्स हैं।
hin_Deva hin_Deva hin_Deva hin_Deva